|  |  |  |
| --- | --- | --- |
|  **ΕΛΛΗΝΙΚΗ ΔΗΜΟΚΡΑΤΙΑ****ΔΗΜΟΣ ΠΑΤΡΕΩΝ****ΓΡΑΦΕΙΟ ΑΝΤΙΔΗΜΑΡΧΟΥ** **ΠΑΙΔΕΙΑΣ & ΑΘΛΗΤΙΣΜΟΥ** **Πλ.Γεωργίου 17Α΄****Μέγαρο Λόγου & Τέχνης** **4ος όροφος, Πάτρα** **Πληρ: Παλαιοκώστα Φ.****Τηλ : 2610-240196** **FAX : 2610 - 240145****E-mail : antpaidiaspatras@gmail.com**  |  |  |
|  Πάτρα 31-08-2017  |
|   |
|  |    |
|  **ΘΕΜΑ:** | **«** Δημόσια πρόσκληση συμμετοχής Εθελοντών Εκπαιδευτικών Πρωτοβάθμιας και Δευτεροβάθμιας Εκπαίδευσης στο Λαϊκό Φροντιστήριο Αλληλεγγύης του Δήμου Πάτρας**».** |

Η πολύχρονη υποβάθμιση του Δημόσιου Σχολείου με την συνεχή μείωση της χρηματοδότησης, τις ελλείψεις των εκπαιδευτικών στα σχολεία την ίδια ώρα που χιλιάδες εκπαιδευτικοί είναι άνεργοι, η απουσία δομών ενισχυτικής διδασκαλίας, επιδρά αρνητικά στην ουσιαστική μόρφωση των μαθητών – μαθητριών.

Όλα τα παραπάνω, σε συνδυασμό με την αδυναμία των λαϊκών οικογενειών να καλύψουν τις στοιχειώδης ανάγκες των μαθητών – μαθητριών, μειώνουν τη δυνατότητα στήριξης τους από την λαϊκή οικογένεια.

Εκτιμούμε πως οι συγκεκριμένες συνθήκες επιβάλλουν και την φετινή σχολική χρονιά 2017-2018 να συνεχιστεί, με ευθύνη της Δημοτικής Αρχής, ο θεσμός του Φροντιστηρίου, του οποίου η δομή και η λειτουργία του στηρίζεται στις αρχές της αλληλεγγύης και του εθελοντισμού*.*

Καλούμε όλους τους Φορείς να υποστηρίξουν πολύπλευρα και ενεργητικά αυτήν την πρωτοβουλία, ώστε να δημιουργηθούν οι προϋποθέσεις για την κάλυψη των αναγκών της λειτουργίας του Λαϊκού Φροντιστηρίου Αλληλεγγύης σε όλες τις περιοχές του Δήμου μας.

Η λειτουργία του απαιτεί την μαζική συμμετοχή Εθελοντών Εκπαιδευτικών. Προσκαλούμε τους Εκπαιδευτικούς Α/θμιας και Β/θμιας Εκπαίδευσης να συμβάλουν με την συμμετοχή τους, αποδεικνύοντας έμπρακτα την αλληλεγγύη τους στις λαϊκές οικογένειες.

Συγκεκριμένα :

Για την Πρωτοβάθμια απαιτούνται Δάσκαλοι που θα διδάξουν Γλώσσα και Μαθηματικά.

Για τη Δευτεροβάθμια (Γυμνάσιο, ΓΕΛ και ΕΠΑΛ) απαιτούνται Εκπαιδευτικοί των ειδικοτήτων: Φιλόλογοι, Μαθηματικοί, Φυσικοί, Χημικοί, Βιολόγοι καθηγητές που μπορούν να διδάξουν Αρχές Οικονομικής Θεωρίας και Ανάπτυξης Εφαρμογών σε Προγραμματιστικό Περιβάλλον και καθηγητές για τα μαθήματα ειδικοτήτων σε ΕΠΑΛ.

Η υποβολή των αιτήσεων ξεκινά από την Δευτέρα 04/09/2017 έως Παρασκευή 29/09/2017 με τον εξής τρόπο:

1. Στην Αντιδημαρχία Παιδείας & Αθλητισμού Πλατεία Γεωργίου 17 Α΄,

4ος Όροφος Καθημερινά από Δευτέρα – Παρασκευή και

ώρα 11:00 – 13:00 μμ.

Τηλ. Επικοινωνίας : 2610-240196

2) Στα Γραφεία των Δημοτικών Διαμερισμάτων και Τοπικών Συμβουλίων του Δήμου Πατρέων.

3) Ηλεκτρονικά μπορούν να κατατεθούν επίσης αιτήσεις συμμετοχής

στο email fal@patras.gr

* **Οι αιτήσεις μπορούν να ανευρεθούν στο site του Δήμου**

 **e-patras.gr.**

|  |  |
| --- | --- |
|   | O AΝΤΙΔΗΜΑΡΧΟΣΠΑΙΔΕΙΑΣ & ΑΘΛΗΤΙΣΜΟΥΑΝΔΡΕΑΣ ΑΘΑΝΑΣΟΠΟΥΛΟΣ   |